Държавен вестник, бр. 58, 2003 г., стр. 71

Б Р О Й  58
Д Ъ Р Ж А В Е Н   В Е С Т Н И К
С Т Р .  71
(5) При отказ да се предоставят услуги по
чл. 17, ал. 1, т. 5 и 6 и ал. 2, т. 4 и 6 ЗНЗ, както и
при частичното им предоставяне директорът
на дирекция “Бюро по труда” се произнася с
писмено разпореждане в 7-дневен срок.
(6) Разпорежданията по ал. 5 се издават,
обжалват и изпълняват по реда на Закона за
административното производство, като обжал-
ването по административен ред се извършва
пред директора на съответната дирекция “Ре-
гионална служба по заетостта”, който се произ-
нася с мотивирано решение.
(7) Образците на разпорежданията на дирек-
тора на дирекция “Бюро по труда” и решението
на директора на дирекция “Регионална служба
по заетостта” се утвърждават от изпълнител-
ния директор на Агенцията по заетостта.
Раздел II
Регистрация, права и задължения на лицата,
които активно търсят работа
Чл. 14. (1) Регистрацията на активно търсе-
щите работа лица се извършва лично в дирек-
ция “Бюро по труда” въз основа на:
1. документ за самоличност;
2. заявление-декларация по установен обра-
зец, утвърден от изпълнителния директор на
Агенцията по заетостта;
3. документи за придобито образование и/
или квалификация;
4. документи, удостоверяващи общ и/или
служебен стаж, и/или осигурителен стаж;
5. документ, издаден от общината, за регис-
трация по настоящ адрес;
6. решение на Териториалната експертна
лекарска комисия/Националната експертна
лекарска комисия—за лицата с трайно намале-
на работоспособност;
7. други документи—в случаите, когато са
необходими, и/или писмена декларация за удос-
товеряване на други обстоятелства.
(2) При извършване на регистрацията по
настоящ адрес съответната дирекция “Бюро по
труда” уведомява служебно дирекция “Бюро по
труда” по постоянен адрес на лицата в 7-дневен
срок от датата на регистрацията им.
(3) Регистрираните активно търсещи работа
лица са длъжни в срок 7 дни от настъпилата про-
мяна в което и да е от декларираните обстоя-
телства, включително в постоянния и/или нас-
тоящия си адрес, да уведомят писмено дирекци-
ята “Бюро по труда”, където са регистрирани.
Чл. 15. (1) Регистрацията се извършва в ре-
гистър по поредни номера, като информацията
за лицата се въвежда в автоматизираната ин-
формационна система и се означава групата
съгласно чл. 18, ал. 2 и 3 ЗНЗ.
(2) За всяко регистрирано лице се попълва
регистрационен картон и се издава регистраци-
онна карта.
(3) Лицата, за които при регистрацията им
има подходящо свободно работно място, се
насочват от трудовия посредник към работо-
дателя, заявил мястото.
(4) На безработните лица, на които в едно-
месечен срок след регистрацията им не е пред-
ложена работа или не са започнали работа, се
прави оценка на възможностите за устройване
на работа и се изготвя план за действие с гра-
фик за посещения към него.
(5) Планът за действие, който включва пре-
поръките на трудовия посредник и графика за
посещения, се изготвя в писмена форма по об-
разец, утвърден от изпълнителния директор на
Агенцията по заетостта.
(6) На безработните лица се изготвя график
за поддържане на регистрацията.
(7) На регистрираните лица се издава слу-
жебна бележка за удостоверяване на регистра-
цията по тяхно искане.
Чл. 16. (1) Регистрацията се прекратява и се
възстановява с решение на директора на дирек-
ция “Бюро по труда”.
(2) Лицата представят доказателства за на-
личие на уважителни причини по чл. 20, ал. 6
ЗНЗ в срок 7 работни дни от отпадането на ува-
жителната причина.
(3) Възстановява се регистрацията на:
1. лицата, включени в програми и мерки за
заетост по ЗНЗ, явили се в дирекция “Бюро по
труда” в 7-дневен срок от изтичането на срока
на договора по програмата или мярката;
2. лицата по чл. 20, ал. 4, т. 1 ЗНЗ в случаите
по чл. 54д, ал. 5 от Кодекса за задължително
обществено осигуряване, когато са уведомили
дирекция “Бюро по труда” в 7-дневен срок от
възникване на основанието по чл. 4 от Кодекса
за задължително обществено осигуряване и са
се явили в дирекция “Бюро по труда” в 7-дневен
срок от отпадането на основанието.
(4) Регистрацията на лицата, чието участие
в програми и мерки за заетост е прекратено с
дисциплинарно уволнение или трудовото пра-
воотношение е прекратено по взаимно съгла-
сие, не се възстановява.
(5) Дирекция “Бюро по труда” предоставя
копие от решенията по чл. 21, ал. 1 ЗНЗ на съ-
ответното териториално поделение на Нацио-
налния осигурителен институт.
Раздел III
Права и задължения на работодателите
Чл. 17. (1) Работодателите могат да пода-
ват заявки за потребностите от работна сила с
описание на характера на работата и посочени
образователни и квалификационни изисквания
към кандидата, заявки за обучение за придо-
биване на професионална квалификация на на-
етия персонал, както и заявки за извършване
на подбор по образци, утвърдени от изпълни-
телния директор на Агенцията по заетостта,
които се регистрират в дирекцията “Бюро по
труда” и се въвеждат в автоматизираната ин-
формационна система.